_:n8892d096d9f64166952ef749ccfbcd99xb0
<http://schema.org/articleBody>
"Den danske ishockeyspiller Nikolaj Ehlers fik langt om længe hul på målbylden, da han natten til torsdag dansk tid kom på tavlen i verdens bedste ishockeyliga, NHL.Målet var dog ikke nok til at sikre Winnipeg Jets en sejr. Holdet tabte således med 2-4 på hjemmebane til Toronto Maple Leafs, der havde danske Frederik Andersen på mål.Sejren til Toronto betyder, at holdet topper Eastern Conference.Nikolaj Ehlers havde inden nattens kamp endnu ikke scoret i den indeværende sæson. Og faktisk havde han ikke scoret i de seneste 26 kampe, hvis man også tæller sidste sæsons kampe med.Han står nu noteret for et mål og tre assister efter ti kampe i sæsonen.I nattens opgør bragte gæsterne sig foran med 3-0, inden Winnipeg for første gang scorede i begyndelsen af tredje og sidste periode.Ehlers havde taget position tæt foran Frederik Andersens mål, og her modtog den 22-årige Winnipeg-spiller en smart baghåndspasning fra holdkammeraten Jacob Trouba. Ehlers afsluttede resolut første gang og fik dermed reduceret.Mark Scheifele fik også gjort det til 2-3 med en scoring i overtal. Ikke lang tid efter øgede gæsterne dog til 4-2, og det formåede Winnipeg ikke at komme tilbage fra.Winnipeg Jets ligger på tredjepladsen i Western Conference med 13 point efter ti kampe. Holdet har vundet seks kampe, tabt tre og tabt en enkelt efter forlænget spilletid, hvilket giver et point./ritzau/"
<https://www.avisen.dk/nikolaj-ehlers-faar-endelig-brudt-lang-maaltoerke-i_522247.aspx?utm_source=commoncrawl.org&utm_medium=Sitemap&utm_campaign=TS2020>